Ақмола облысында жас баланың мүрдесі табылды: полиция іс қозғады
DATE: 00:05, 20 Сәуір 2024 | GMT +5
TITLE: Ақмола облысында жас баланың мүрдесі табылды: полиция іс қозғады
URL: https://kaz.inform.kz/news/akmola-oblisinda-zhas-balanin-murdes-tabildi-politsiya-s-kozgadi-f9a4c0/
META: DATE: 00:05, 20 Сәуір 2024 | GMT +5
TOTAL WORDS: 107
AUTHOR(S):
TEXT: Ақмола облысы ПД баспасөз қызметінің мәліметінше, қазіргі кезде күдікті ұсталып, тергеу шаралары жүргізіліп жатыр. «Полиция департаменті жас баланың өліміне байланысты Қылмыстық кодекстің 99-бабы 3-бөлігі бойынша сотқа дейінгі тергеу басталғанын хабарлайды. Қазіргі уақытта қажетті тергеу амалдары және басқа да процессуалдық шаралары жүргізіліп жатыр. Баланың өліміне күдікті ұсталып, уақытша ұстау оқшаулағышына қамалды. Қылмыстық процессуалдық кодекстің 201-бабына сәйкес өзге ақпарат жария етілмейді», - деп түсіндірді Kazinform тілшісінің сауалына ПД баспасөз қызметінен. Осы ретте, әлеуметтік желіде баланың 2020 жылы қайтыс болғаны және жасы шамасы 2-де екені, сондай-ақ, 65 жастағы әжесінің немересін бау-бақшаға жерлегені айтылады. Айта кетсек, бұдан бұрын Ақмола облысында танысын аса қатыгездікпен өлтірген ер адам 25 жылға сотталғанын жазған едік
